ኬንያና ኡጋንዳ አዲስ የድንበር ማቋረጫ ለመሥራት ተስማሙ
ኬንያና ኡጋንዳ አዲስ የድንበር ማቋረጫ በተቀናጀ መልኩ በጋራ ለመሥራት መስማማታቸው ተገለጸ ።ሁለቱ ሀገራት በ40 ሚሊየን የአሜሪካ ዶላር የገነቡት የድንበር ማቋረጫ   በተቀናጀ መልኩ በጋራ ለመስራት መስማማታቸውን ተከትሎ የንግድ ግንኙነታቸው የበለጠ እንደሚጠናከር ታምኖበታል፡፡የኬንያው ፕሬዚዳንት ኡሁሩ ኬንያታ እንደተናገሩት፥ ከሆነም የኢኮኖሚ አቅማችንን ለማጠናከር እና አቅማችንን ለማሳየት እንዳደጉት ሀገራት ሁሉ እኛም ትልቅ አቅም መፍጠር አለብን ብለዋል፡፡በኢኮኖሚ አቅማቸው ጠንካራ ከሆኑ የአለም ሀገራት ጋር መወዳደር አለብን ተወዳዳሪና ተፎካካሪ ለመሆንም እራሳችንን ማብቃት ይጠበቅብናል፡፡ትልቅ አቅም ሊኖርን የግድ ይላል፡፡ ያኔ ነው ተፎካካሪነታችንን ልናረጋግጥ የምንችለው፡፡በዩጋንዳ የቡሲያ ድንብር ከማላባ ድንበር በመቀጠል ሁለተኛው ከፍተኛ እንቅስቃሴ የሚካሄድበት ነው፡፡ ከዚህ ቀደም በዚህ የድንብር አቅራቢያ እቃዎችን ለማሸጋገር ከሶስት ቀን በላይ ይፈጅ የነበረ ቢሆንም አሁን ግን ከሁለት ሰአታት ባነሰ ጊዜ ውስጥ ማዘዋወር ተችሏል፡፡የዚህ ድንበር ተጠቃሚ የሆኑ የሁለቱ ሀገራት ዜጎችም አዲሱ የድንብር ማቋረጫ በአካባቢው ንግድን ለማከናወን ነገሮችን እንዳቃለለላቸው ገልጸዋል፡፡ ፡፡